**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3015-2/16**

**Podgorica, 31.12.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br.16/101122-101132 od 04.11.2016. godine, izjavljene zbog povrede pravila postupka-nedonošenja rješenja Uprave za šume, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 26.12.2016. godine, donio:

**R J E Š E NJ E**

Žalba se usvaja.

Nalaže se Upravi za šume da donese rješenje po zahtjevu za slobodan pristup informacijama NVO Mans br.16/101122-101132 od 07.10.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Uprave za šume, podnosilac zahtjeva za pristup informaciji je uložio žalbu. U žalbi se navodi da su dana 06.10.2016. godine podnijeli zahtjev za pristup informacijama i to kopije: aneksa zaključenih na Ugovor o davanju prava na korišćenje, uzgoj i zaštitu šuma i izgradnju i šumskih saobraćajnica (koncesija) koji je zaključen između Uprave za šume i Vektra Jakić doo Pljevlja dana 17. aprila 2007. godine; konkursa broj 1559 od dana 10. juna 2006. godine za davanje šuma na korišćenje (proizvodnja šumskih sortimenata i njihov transport, sakupljanje nezaštićenih biljnih vrsta i njihovih razvojnih oblika) i ustupanje poslova na uzgoju šuma, izgradnji i održavanju šumskih saobraćajnica i poslova na zaštiti šuma za 13 gazdinskih jedinica u Područnoj jedinici Pljevlja za period od 30 godina; prijave koncesionara od dana 25. jula 2006. godine i potvrde koncedenta od dana 25. jula 2007. godine broj 1733, u vezi koncesije izdate Vektri Jakić Pljevlja; rješenja broj 1875 od dana 09. avgusta 2006. godine o davanju šuma na korišćenje u Područnoj jedinici Pljevlja koncesionaru Vektra Jakić Pljevlja; svih godišnjih izvođačkih projekata (2008. godina, 2009. godina, 2010. godina, 2011. godina, 2012. godina, 2013. godina, 2014. godina, 2015. godina, 2016. godina) koji se odnose na Ugovor o davanju prava na korišćenje, uzgoj i zaštitu šuma i izgradnju i održavanje šumskih saobraćajnica (koncesija) sa Vektra Jakić Pljevlja; svih zapisnika o tehničkoj primopredaji izvedenih radova na šumskim saobraćajnicama koji je Vektra Jakić Pljevlja dostavila Upravi za šume po osnovu Ugovora o davanju prava na korišćenje, uzgoj i zaštitu šuma i izgradnju i održavanje šumskih saobraćajnica (koncesija); svih blanko mjenica sa mjeničnim ovlašćenjima koje je Vektra Jakić Pljevlja dostavila po osnovu Ugovora o davanju prava na korišćenje, uzgoj i zaštitu šuma i izgradnju i održavanje šumskih saobraćajnica (koncesija); svih godišnjih izvještaja o izvšenju Ugovor o davanju prava na korišćenje, uzgoj i zaštitu šuma i izgradnju i održavanje šumskih saobraćajnica (koncesija) sa Vektra Jakić Pljevlja svih godišnjih izvještaja o korišćenju drugih šumskih sortimenata koje je Vektra Jakić Pljevlja dostavila Upravi za šume svih rješenja o plaćanju koncesione naknade za Vekta Jakić Pljevlja koji se odnose na 2007. godinu, 2008. godinu, 2009. godinu, 2010. godinu, 2011. godinu, 2012. godinu, 2013. godinu, 2014. godinu i 2015. godinu; Ugovora o investiranju u privredno društvo Vektra Jakić Pljevlja koji je zaključen između Vektra Montenegro i Vlade Crne Gore. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 20.12.2016. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-7978-1/16 od 20.12.2016. godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljenom roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

U konkretnom predmetu, Uprava za šume nije donijela rješenje po osnovu podnijetog zahtjeva za slobodan pristup informacijama NVO Mans br.16/101122-101132 od 07.10.2016. godine u zakonskom roku. Uprava za šume je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

 **Predsjednik, Muhamed Gjokaj**